[{"text_idx": "#000001", "text": "Canllaw ar gyfer Llywodraethwyr - Adnoddau"}, {"text_idx": "#000002", "text": "Llyfryn defnyddiol a chanllawiau i Lywodraethwyr ysgolion i gefnogi Ieithoedd yn y cwricwlwm. Fe\u2019u cynhyrchwyd gan RoutesCymru. Ceir yr holl ddogfennau ynghyd a\u0302 rhagor o wybodaeth ar eu gwefan."}, {"text_idx": "#000003", "text": "Adnoddau i helpu ysgolion i hyrwyddo Ieithoedd ac i annog ein dysgwyr i ddewis Ieithoedd yng nghyfnodau allweddol 4 a 5."}, {"text_idx": "#000007", "text": "TGAU: pam parhau efo ieithoedd yn CA4"}, {"text_idx": "#000009", "text": "Ieithoedd a Gyrfaoedd \u2013 cyswllt Youtube"}, {"text_idx": "#000010", "text": "Careers with Languages Webinars Trailer"}, {"text_idx": "#000012", "text": "Ystod o adnoddau i ysbrydoli/cymell myfyrwyr a dangos pwysigrwydd ieithoedd."}, {"text_idx": "#000013", "text": "Sampl o adnodd gan Bencadlys Cyfathrebu Llywodraeth y DU / torri\u2019r cod \u2013 Ffrangeg Gweithgareddau ysbrydoledig a chyffrous wedi\u2019u creu gan Bencadlys Cyfathrebu Llywodraeth y DU, megis defnyddio sgiliau datrys problemau, sgiliau iaith ac ymchwil i atal masnachu cyffuriau \u2013 cysylltwch a\u0302 stephanieelliswilliams@gwegogledd.cymru i gael mynediad i\u2019r adnoddau.Mae\u2019r adnoddau hyn ar gael mewn Ffrangeg, Sbaeneg ac Almaeneg."}, {"text_idx": "#000015", "text": "Where Languages take you: Cyflwyniad gan enwogion sy\u2019n siarad am sut y mae ieithoedd yn helpu eu gwaith, neu wedi bod yn bwysig iddynt, a chwestiynau dilynol."}, {"text_idx": "#000016", "text": "Gyrfaoedd a Ieithoedd: PPT gyda phwyntiau pwerus am fanteision astudio ieithoedd, y gellir ei ddefnyddio i greu eich fideo hyrwyddol eich hunan."}, {"text_idx": "#000017", "text": "Gwefannau rhyngweithiol i hyrwyddo Ieithoedd a chodi dyheadau"}, {"text_idx": "#000018", "text": ": gem ar-lein am ddim sy\u2019n cynnwys naw gweithgaredd sy\u2019n dathlu ieithoedd y byd, sut maen nhw\u2019n cysylltu a\u0302\u2019i gilydd a sut mae geiriau na ellir eu cyfieithu yn rhan annatod o ddiwylliant."}, {"text_idx": "#000019", "text": "Mae\u2019r ti\u0302m wedi creu cyfres o adnoddau. Ceir sesiynau blasu iaith a theithiau tywysedig o amgylch prifysgolion i ddysgwyr cyfnod allweddol 3, ond byddant yr un mor ddefnyddiol i ddysgwyr hy\u0302n hefyd."}, {"text_idx": "#000020", "text": "Teithiau tywysiedig : blasu : "}, {"text_idx": "#000023", "text": "Yma byddwn yn postio prosiectau, treialon neu adnoddau a allant fod yn berthnasol a defnyddiol wrth gynllunio ar gyfer CiG."}, {"text_idx": "#000024", "text": "Ar gyfer ysgolion uwchradd yn bennaf y mae\u2019r adnoddau hyn, ond mae rhai yn berthnasol i\u2019r cynradd hefyd."}, {"text_idx": "#000027", "text": "Dyma ffordd wych i ysbrydoli a chymell myfyrwyr i ddefnyddio iaith yn greadigol a gwneud cysylltiadau a fydd yn eu galluogi i fod yn ddysgwyr hyderus a chwilfrydig!"}, {"text_idx": "#000028", "text": "Am fwy o wybodaeth am dasgau\u2019r gystadleuaeth ac adnoddau addysgu ar gyfer y llinynnau Cymraeg a Saesneg, cliciwch ar y ddolen yma."}, {"text_idx": "#000032", "text": "Wrth adnabod gofynion cyffredin dysgwyr ar draws ieithoedd, ac ar draws ystod o lefelau gallu, mae\u2019r prosiect wedi esblygu i fod yn fenter ar y cyd rhwng yr holl adrannau ieithoedd. Mae hefyd yn gosod y dysgwr yng nghanol y broses ac yn darparu cyfleoedd i ddatblygu pedwar diben y Cwricwlwm Newydd i Gymru."}, {"text_idx": "#000033", "text": "Cynllunnir y ddogfen hon fel canllaw cam wrth gam i weithredu\u2019r prosiect ar draws adrannau ieithoedd mewn ysgol."}, {"text_idx": "#000036", "text": "Fideo byr i ddangos sut mae\u2019r ysgol wedi mynd ati i godi ymwybyddiaeth a hyrwyddo manteision amlieithrwydd yn sgil cynhadledd ERW ar y thema hon."}, {"text_idx": "#000038", "text": "Rhannu Profiadau Ysgolion yn yr Alban"}, {"text_idx": "#000041", "text": "Gwybodaeth Benodol ac Arferion Ystyrlon"}, {"text_idx": "#000042", "text": "Manylion: Adnabod elfennau craidd dysgu ac addysgu iaith ac ystyried sut i roi trefn arnynt er mwyn creu cwricwlwm ieithoedd ystyrlon."}, {"text_idx": "#000043", "text": "Gwybodaeth Glir ac Arferion Ystyrlon"}, {"text_idx": "#000044", "text": "Manylion: Mae cyflwyno gwybodaeth glir yn sicrhau chwarae teg i bawb, ac mae arferion ystyrlon yn gwneud i\u2019r iaith gydio."}, {"text_idx": "#000045", "text": "Manylion: Beth mae\u2019n ei olygu i wybod gair? Edrych ar weithgareddau i ddatblygu ehangder a dyfnder gwybodaeth eiriol. (Ni fydd rhai o\u2019r agweddau ar ddyfnder gwybodaeth eirfaol yn rhan o faes gwybodaeth y cynradd, ond bydd y sesiwn yn helpu i ddeall y darlun ehangach)."}, {"text_idx": "#000050", "text": "Mae\u2019r Uned hon yn fodd i ddysgwyr ddarganfod barddoniaeth fel ffordd greadigol o archwilio ieithoedd, hunaniaethau a\u2019r byd. Trwy ddarllen ac ysgrifennu barddoniaeth mewn ieithoedd gwahanol, yn ogystal a\u0302 cherddi wedi\u2019u cyfieithu, bydd dysgwyr yn datblygu sgiliau meddwl mewn cyd-destun amlieithog ac yn darganfod sut y mae ieithoedd yn ein cysylltu."}, {"text_idx": "#000051", "text": "Darganfod barddoniaeth fel rhywbeth i gael mwynhad ohono\nDatblygu hyder trwy archwilio hunaniaethau\nGwneud cysylltiadau rhwng dysgu mewn gwahanol ieithoedd (Cymraeg, Saesneg a Ffrangeg)\nCreu a chyflwyno eu testunau creadigol eu hunain, gan ychwanegu eu llais at lenyddiaeth mewn amrywiaeth o gyd-destunau a chyfryngau."}, {"text_idx": "#000052", "text": "Mae sgo\u0302p hefyd i ddysgwyr gyflwyno\u2019r gwaith creadigol hwn i wahanol gynulleidfaoedd, mewn Eisteddfod neu gystadleuaeth, gw\u0302yl farddoniaeth neu arddangosfa, a hynny er mwyn meithrin hyder mewn mynegiant creadigol a chreu ymdeimlad o berthyn i gymunedau lleol a byd-eang."}, {"text_idx": "#000053", "text": "Mae barddoniaeth yn ffordd o archwilio iaith, ac archwilio\u2019r byd trwy iaith. Yn hytrach na dadansoddi barddoniaeth, mae\u2019r Uned hon yn annog bod yn weithredol, pan fo\u2019r dysgwr yn creu gwaith newydd wrth ymwneud a\u0302 thestunau ac ieithoedd eraill."}, {"text_idx": "#000054", "text": "Mae\u2019r deunyddiau peilot yn cynnwys gweithdai barddoniaeth ar fideo gan feirdd o Gymru, yn Gymraeg a Saesneg, a chan feirdd rhyngwladol o Ffrainc, India, Gwlad Pwyl a Slofenia. Mae pob fideo, a\u2019r PowerPoint sy\u2019n cyd-fynd, yn cyflwyno ffordd wahanol o greu cerdd cam wrth gam, gyda phwyslais ar chwilfrydedd am ddiwylliannau eraill yn ogystal a\u0302 gwerthfawrogi diwylliannau ac ardaloedd lleol. Mae\u2019r ymarferion creadigol yn chwareus a gall dysgwyr o bob gallu gymryd rhan. Mae\u2019r beirdd hefyd yn rhoi syniad i ni o ble maen nhw\u2019n byw, a\u2019r hyn y mae eu gwahanol ieithoedd yn ei olygu iddyn nhw."}, {"text_idx": "#000055", "text": "Cynlluniwyd yr Uned i gysylltu profiadau dysgu yn Gymraeg, Saesneg a Ffrangeg. Mae\u2019n seiliedig ar dri chwestiwn allweddol yn ymwneud ag hunaniaeth:"}, {"text_idx": "#000056", "text": "Gellir defnyddio\u2019r gweithdai yn annibynnol o\u2019i gilydd ac mewn unrhyw drefn, ond mae digon o sgo\u0302p ar gyfer cydweithio ar draws ieithoedd. Yn Gymraeg, mae pwyslais ar iaith, lle a hunaniaeth, ac yn Saesneg mae cerddi wedi\u2019u cyfieithu o wahanol ieithoedd yn helpu dysgwyr i weld Saesneg fel iaith sydd yn teithio. Yn Ffrangeg, gall y gerdd fod yn ffordd hwyliog o ddysgu am batrymau iaith \u2013 ond gall ddangos hefyd sut y mae lle gwahanol yn creu persbectif newydd ar iaith a hunaniaeth. Mae cysylltiad rhwng cynnwys, dulliau a sgiliau pob gweithdy, ac anogir dysgwyr i ddatblygu eu creadigrwydd eu hunain ar draws y tri pwnc."}, {"text_idx": "#000062", "text": "Mae Rhan 2 yn archwilio defnyddio trosiadau, gan ddangos cyswllt rhyngddynt a\u0302 diwylliant a hunaniaeth, a sut y gall trosiad ein helpu i weld rhywbeth newydd. Ceir nodyn atgoffa am sut i ddefnyddio\u2019r rhagenw \u2018on\u2019 yn Ffrangeg."}, {"text_idx": "#000063", "text": "Mae Rhan 3 yn egluro sut i ysgrifennu cerdd am goeden, gan dalu sylw i\u2019r synhwyrau. Trwy ganolbwyntio ar yr hyn sydd o\u2019u cwmpas, gall myfyrwyr ddysgu sut i deimlo fwy o gyswllt a\u0302\u2019r byd naturiol, yn ogystal ag ymarfer arsylwi."}, {"text_idx": "#000064", "text": "Cysylltiadau: Am bersbectif arall ar y byd naturiol yn Saesneg, mae\u2019r bardd o Wlad Pw\u0302yl, Julia Fiedorczuk, yn awgrymu cymryd safbwynt anifail i ysgrifennu cerdd."}, {"text_idx": "#000066", "text": "Mae Rhan 1 yn cyflwyno rheolau enwau lleoedd, megis lleoliad yr ansoddair lliw ar y diwedd yn Gymraeg. Rydym ni\u2019n cyfarfod a\u0302 Fre\u0301de\u0301ric Forte, bardd o Ffrainc, sy\u2019n egluro pam y mae\u2019n dyfeisio ei reolau ei hunan ar gyfer ysgrifennu cerddi. Ceir cyflwyniad byr i\u2019r grw\u0302p Oulipo y mae\u2019n aelod ohono, gydag enghreifftiau o\u2019u rheolau ysgrifennu a\u2019u gemau anghyffredin."}, {"text_idx": "#000067", "text": "Mae Rhan 2 yn dangos sut i ysgrifennu cerdd mewn ffurf a ddyfeisiwyd gan Fre\u0301de\u0301ric, sef y \u2018quennet poced\u2019, gyda rhai enghreifftiau mewn Ffrangeg a Saesneg. Mae\u2019r cerddi byrion hyn yn annog archwilio lle a rhoi sylw i bethau o\u2019ch cwmpas. Trwy ysgrifennu mewn un iaith ac yna cyfieithu i\u2019r llall, gall myfyrwyr ddarganfod sut mae eu hymdeimlad o hunaniaeth yn newid."}, {"text_idx": "#000068", "text": "Mae Rhan 3 yn cynnwys nodyn atgoffa o\u2019r rheolau wrth ddefnyddio ansoddeiriau mewn Ffrangeg, ac eglurhad o\u2019r strwythur i\u2019w ddilyn. Mae\u2019r enghraifft olaf yn dangos y dechneg ysgrifennu Ffrangeg ar blatfform rheilffordd yng Nghymru, a sut y gellir ei haddasu ymhellach."}, {"text_idx": "#000069", "text": "Cysylltiadau:Mae Jacques Roubaud hefyd yn aelod o Oulipo, ac mae\u2019r fideo am ei gerdd yn dangos rheol ysgrifennu arall, yn ogystal a\u0302 chanolbwyntio ar enwau lleoedd ac arsylwi."}, {"text_idx": "#000070", "text": "Yn Saesneg, byddai\u2019r ymarfer hwn yn cyd-fynd a\u0302 fideo Jonathan Edwards ar sylwi ar yr iaith a ddefnyddir mewn mannau cyhoeddus ac ar enwau lleoedd."}, {"text_idx": "#000071", "text": "Yn wahanol i bwyslais Oulipo ar reolau, dywed Gregor Podlogar o Slofenia ei fod wedi dysgu gan Tomaz\u030c S\u030calamun nad oes rheolau mewn barddoniaeth. Dywed Sampurna Chattarji y gall cerdd fynd i ba gyfeiriad bynnag y mae arni eisiau. O edrych yn fanylach, gwelir bod cerdd S\u030calamun yn dilyn rheol rhestr. Mae Sampurna Chattarji yn dilyn ei rheol ei hunan, sef talu mwy o sylw i sw\u0302n geiriau yn hytrach na\u2019u hystyr. Mae\u2019r \u2018quennet poced\u2019 yn dilyn un set o reolau ond yn torri rhai eraill, er enghraifft, defnyddio brawddegau."}, {"text_idx": "#000073", "text": "Mae\u2019r bardd Ocitaneg Aure\u0301lia Lassaque yn cyflwyno ei hiaith ac yn siarad am ysgrifennu cerddi dwyieithog sy\u2019n gyfuniad o Ocitaneg a Ffrangeg, oherwydd ei bod yn meddwl yn wahanol yn y ddwy iaith."}, {"text_idx": "#000082", "text": "Cyflwynir Jonathan yn Rhan 1, sy\u2019n darllen ei gerdd \u2018Lala Land\u2019 yng nghanol tref Casnewydd. Mae\u2019n mynd ymlaen i ddangos peth o\u2019r iaith ysgrifenedig sydd i\u2019w gweld yno."}, {"text_idx": "#000083", "text": "Mae Rhan 2 yn egluro sut i fynd am dro i gasglu iaith o arwyddion a mannau cyhoeddus er mwyn llunio cerdd, ac mae\u2019n dangos sut gallai hyn edrych mewn llyfr nodiadau. Os nad yw\u2019n bosib mynd am dro, gellir addasu\u2019r dechneg i chwilota ar y rhyngrwyd."}, {"text_idx": "#000084", "text": "Mae Rhan 3 yn dangos sut i aildrefnu testun i greu cerdd, gan feddwl am sain a rythm, a sut i roi adborth ar gerddi ei gilydd."}, {"text_idx": "#000085", "text": "Cysylltiadau:Gallai hyn gysylltu a\u0302 cherddi Jacques Roubaud neu Fre\u0301de\u0301ric Forte mewn Ffrangeg, gan ei fod yn defnyddio dull penodol o ganolbwyntio ar iaith wrth archwilio lle. Yn debyg i Sampurna Chattarji ac Ifor ap Glyn, mae Jonathan yn dangos sut i ddefnyddio geiriau o ieithoedd gwahanol mewn cerdd."}, {"text_idx": "#000087", "text": "Mae Rhan 1 yn cyflwyno\u2019r bardd Julia Fiedorczuk o Wlad Pw\u0302yl, a\u2019r syniad o ysgrifennu cerddi am fodau eraill hefyd, nid am fodau dynol yn unig. Ceir trafodaeth am sut y mae cyfieithu yn newid y gerdd \u2018Bio\u2019, sy\u2019n agor trafodaeth am sut y gall cerdd olygu pethau gwahanol ar yr un pryd."}, {"text_idx": "#000088", "text": "Mae Rhan 2 yn dangos sut y gallwn ni ddefnyddio\u2019r synhwyrau i ddychmygu bod yn greadur arall. Wedyn, ceir gweithgaredd paratoi, sef ysgrifennu nodiadau i baratoi at ysgrifennu cerdd."}, {"text_idx": "#000093", "text": "Mae Rhan 2 yn disgrifio a modelu\u2019r broses o greu cerdd ar ffurf rhestr, gan ddefnyddio sain ailadroddol, heb odli. Ceir trafodaeth ar sut i ddefnyddio delweddau ac eironi mewn cerdd ble nad oes rheolau."}, {"text_idx": "#000095", "text": "Mae\u2019r awgrym o ddefnyddio iaith y Beibl neu iaith wyddonol yn y gerdd yn cysylltu a\u0302 diddordeb Julia Fiedorczuk mewn geirfa\u0302u gwahanol."}, {"text_idx": "#000097", "text": "Mae Rhan 1 yn cyflwyno Sampurna Chattarji, bardd o India, ac yn egluro\u2019r broses o ysgrifennu a ddatblygodd gyda\u2019r bardd o Gymru Eurig Salisbury, pan maen nhw\u2019n cyfnewid geiriau o iaith y naill a\u2019r llall heb wybod yr ystyr. Mae\u2019n egluro sut i greu casgliad o eiriau o ieithoedd gwahanol, geiriau go iawn neu eiriau wedi\u2019u bathu."}, {"text_idx": "#000098", "text": "Mae Rhan 2 yn dangos y broses o ysgrifennu cerdd drwy synau a chyswllt geiriau penodol, yn enwedig y rheiny ble gall yr un sain fod ag ystyron gwahanol, dibynnu ar yr iaith a\u2019r cyd-destun."}, {"text_idx": "#000100", "text": "Cysylltiadau:Mae\u2019r ymarferiad yn debyg i\u2019r un a awgrymir gan Ifor ap Glyn. Yn debyg i Fre\u0301de\u0301ric Forte, mae Sampurna yn canolbwyntio ar iaith fel cyfrwng i chwarae a\u0302 hi, ac ar ysgrifennu fel math o ge\u0302m."}, {"text_idx": "#000103", "text": "Gweithgaredd: Dyma eich cyfle chi i greu ca\u0302n bop. Gan gofio felly fod angen meddwl am alaw yn ogystal a\u0302 geiriau, gofynnwn i chi ganolbwyntio ar saerni\u0308o\u2019r geiriau yn y lle cyntaf. Ystyriwch y pwyntiau a ganlyn:"}, {"text_idx": "#000104", "text": "Sut mae\u2019r ardal lle rydych chi\u2019n byw ac yn mynd i\u2019r ysgol yn cysylltu a\u0302 chi?\nYdych chi\u2019n gwybod am ei hanes, ei thraddodiadau, ei henwogion a\u2019i chwedlau?\nMae sawl ffordd y gallwch ysgrifennu ca\u0302n am eich ardal\nGallwch gasglu enwau llefydd ynghyd a chwarae gyda sw\u0302n y geiriau hynny\nCanolbwyntio ar un stori, hanesyn neu chwedl sy\u2019n bwysig i\u2019ch ardal chi\nPortreadu pobl yr ardal, fel mae caneuon fel \u2018Penny Lane\u2019 gan y Beatles yn ei wneud (ewch ati i wrando!).\nOes yna bethau a allai gael eu gwella yn eich ardal? Beth am ddychmygu gwell dyfodol i\u2019r lle rydych chi\u2019n byw ynddo?"}, {"text_idx": "#000105", "text": "Cysylltiadau:Mae\u2019r fideo hwn yn cysylltu a\u0302 rhai Samira Negrouche ac Aure\u0301lia Lassaque, sydd hefyd yn ddwyieithog. Fel gyda fideo Jonathan Edwards, anogir ffocws ar gymdogaeth."}, {"text_idx": "#000106", "text": "Adnoddau Cymraeg Ifor ap Glyn"}, {"text_idx": "#000108", "text": "Trafodaeth am fywyd Ifor a pham y mae cyfieithu yn bwysig."}, {"text_idx": "#000109", "text": "Gweithgaredd: Dyma bum gair o\u2019r iaith Tsiec. Defnyddiwch nhw mewn ffyrdd dychmygus gan roi eich ystyr eich hunain i\u2019r geiriau hyn. Yna, yn eich cerdd, cynhwyswch y gair ar y diwedd, gan roi cyfle i\u2019r holl ystyron yn y gerdd gyfrannu at oleuo\u2019r darllennydd ar ystyr y gair yn eich meddwl chi."}, {"text_idx": "#000110", "text": "Cysylltiadau:Mae hwn yn ymarferiad tebyg i\u2019r un a gyflwynir gan Sampurna Chattarji yn Saesneg."}, {"text_idx": "#000113", "text": "Bu\u2019r cyfleoedd i deithio ar draws y byd yn brin dros y flwyddyn ddiwethaf. Beth felly am gofio am drip y buoch chi arno lle\u2019r aethoch chi tu allan i\u2019ch bro?\nDrwy ddefnyddio atgofion, ceisiwch lunio cerdd sy\u2019n dod a\u0302 lle pell i ffwrdd yn fyw i\u2019r darllenydd. Gwnewch fap meddwl cyn dechrau ysgrifennu er mwyn atgoffa eich hunain o\u2019r lleoliad arbennig.\nGallwch roi blas o\u2019r lleoliad pellennig yn y gerdd drwy gyfeirio at eiriau penodol o iaith wahanol, enwau ar fwydydd, traddodiadau neu lefydd sy\u2019n creu naws yn y gerdd. Gallwch hefyd ddewis neu beidio i ddisgrifio y daith draw i\u2019r lle sy\u2019n ganolog i\u2019r gerdd."}, {"text_idx": "#000115", "text": "Mae Rhys yn dangos dwy ffordd o wneud cerdd sydd wedi\u2019i thorri\u2019n ddarnau, a ysbrydolwyd gan William Burroughs."}, {"text_idx": "#000117", "text": "Yr ail dechneg yw defnyddio cylchgronau, siswrn a glud a threfnu tameidiau o destun yn gerdd weledol. Gall y dull hwn weithio mewn un iaith, neu gyda thestunau mewn gwahanol ieithoedd i greu cerdd amlieithog. Mae Rhys yn dangos cymysgedd o Gymraeg a Saesneg"}, {"text_idx": "#000119", "text": "Ysgolion peilot \u2013 wedi arbrofi efo\u2019r prosiect a chreu arddangosfa o waith dysgwyr i\u2019w arddangos yn Pontio, Bangor ym mis Gorffennaf 2022."}, {"text_idx": "#000120", "text": "Sut mae coed yn ein cysylltu a\u0302 llefydd? Sut maent yn gallu ein helpu i feddwl ar draws gwahanol ieithoedd?"}, {"text_idx": "#000122", "text": "Treuliodd y 27 disgybl ddiwrnod llawn yn Pontio mewn cyfres o weithdai arloesol mewn Ffrangeg, Saesneg a Chymraeg. Ymhlith y gweithdai hyn bu\u2019r disgyblion yn: trafod cerdd Dyrceg mewn cyfieithiad gan Na\u0302zim Hikmet, wedi\u2019i hysgrifennu o safbwynt coeden yn Istanbul; cymryd rhan mewn gweithdy ysgrifennu creadigol drwy fideo gan Samira Negrouche, bardd o Algeria, yn so\u0302n am y coed olewydd yn ei phentref hithau; ac yn mynd am dro o amgylch y tir o gwmpas a meddwl am y coed o\u2019n hamgylch ni. Bu\u2019r myfyrwyr hefyd yn cymryd rhan mewn cyfres ryngweithiol fywiog o weithgareddau perfformio a collage a gyflwynwyd ac a arweiniwyd gan y bardd Cymraeg, Rhys Trimble."}, {"text_idx": "#000124", "text": "Cafwyd sylwadau hynod galonogol gan y myfyrwyr a gwelwyd eu dealltwriaeth ddofn o\u2019r cysylltiadau rhwng yr ieithoedd a\u2019u hawch am ffyrdd newydd ac arbrofol fel hyn ar gyfer defnyddio ieithoedd, gan wneud y cysylltiadau hyn er mwyn bod yn fwy annibynnol a chreadigol eu hunain. Drwy gydol y dydd, daethant yn fwyfwy hyderus wrth iddynt ddefnyddio pob iaith yn greadigol a chael hwyl a datblygu. Roedd hyn yn datblygu ar y sylfeini cryf sydd wedi\u2019u gosod iddynt yn yr ysgol."}, {"text_idx": "#000125", "text": "Roedd y canlyniad yn anhygoel i ddysgwyr mor ifanc. Dyma enghraifft dda iawn o\u2019r math o brofiadau dysgu sydd yn cefnogi Cwricwlwm i Gymru ac yn cyfrannu at wireddu\u2019r pedwar diben i bob dysgwr. Byddai\u2019r prosiect Creu ar Draws Ieithoedd yn galluogi ysgolion i ddarparu profiadau tebyg yn y dosbarth a thu hwnt."}, {"text_idx": "#000130", "text": "Sianel Youtube a weminarau Joe Dale"}, {"text_idx": "#000136", "text": "Mae pawb ohonom yn gwybod beth yw arferion adalw, rhyng-ddalennu a bylchu ond sut maent yn edrych ar waith yn ein gwersi o ddydd i ddydd ac yn ein cynlluniau dysgu? Bydd y rhesymeg dros adalw, rhyng-ddalennu a bylchu, yn ogystal ag amrywiaeth o enghreifftiau ymarferol, yn cael eu rhannu yn y sgwrs hon. Cyflwynir gan Jennifer Wozniak-Rush, Pennaeth Cynorthwyol ar gyfer Dysgu ac Addysgu ac Arweinydd Addysg Arbenigol mewn Dysgu ac Addysgu ac ITM yn The Hollins, Sir Gaerhirfryn, sydd a\u0302 phrofiad helaeth o addysgu Ffrangeg o CA1 hyd CA4."}, {"text_idx": "#000137", "text": "Os mai i\u2019w siarad yn gyntaf y mae iaith, sut ydych chi\u2019n annog disgyblion i siarad cymaint a\u0302 phosibl yn yr iaith darged, magu hyder a gwneud i ddisgyblion sylweddoli ei bod hi\u2019n iawn i wneud camgymeriadau? Bydd y sesiwn yn cyflwyno ystod o strategaethau difyr sy\u2019n annog disgyblion i siarad yn ddigymell yn yr iaith darged gyda\u2019r athro/athrawes ac ymysg cyfoedion hefyd. Cyflwynir gan Jennifer Wozniak-Rush, Pennaeth Cynorthwyol ar gyfer Dysgu ac Addysgu ac Arweinydd Addysg Arbenigol mewn Dysgu ac Addysgu ac ITM yn The Hollins, Sir Gaerhirfryn, sydd a\u0302 phrofiad helaeth o addysgu Ffrangeg o CA1 hyd CA4."}, {"text_idx": "#000140", "text": "Mae ti\u0302m Dyfodol Byd-eang GwE yn cyhoeddi newyddlen bob hanner tymor. Fe\u2019i cyhoeddir ar Fwletin GwE ac ar y dudalen ITM ar wefan GwE. Cysylltwch a\u0302 stephanieelliswilliams@gwegogledd.cymru os hoffech i\u2019r Newyddlen gael ei hanfon atoch yn uniongyrchol."}, {"text_idx": "#000141", "text": "Mae ti\u0302m Dyfodol Byd-eang GwE yn gweithio mewn partneriaeth gydag ystod o bartneriaid.Mae\u2019r gwahanol sefydliadau yn cynnig pob math o gyfleoedd hyfforddiant a mynediad i adnoddau. Gallwch gofrestru am eu newyddlenni er mwyn sicrhau eich bod yn cael gwybod am y digwyddiadau diweddaraf."}]